दिवचलः नार्वें हांगची मसण देवीची आगळी-वेगळी जात्रा श्रावण म्हयन्यांतल्या तिसऱ्या मंगळारा परंपरे प्रमाण मनयली. हे सुवातेर आशिल्ल्या मसण देवीचें देवूळ आसा. ते सुवातेर आशिल्ल्या पेडार केल्लो नवस पुराय करपाक शेंकड्यांनी लोक येतात.
 मेल्ल्या लोकांच्या आत्म्याक शांती मेळची तशेंच गुरवार आसतना मेल्ले बायलेचे श्राद्ध विधी हांगा करतात. ताका सद्गती मेळची हे खातीर पेडाक नाणी आनी खिळे मारपीच पद्दत आसा. शेंकड्यांनी लोक नवस फारीक करपाकक येतात. एक दिसाचे जात्रेची फेरी जात्रेचे सुवातेर भरता.
 दिसभर भाविकांचो हे सुवातेर वावर आसात. सूर्य अस्तमतगीर कोणूच थंय रावना. रातयां थय भुतां वावुरतात अशी आख्यायिका आसा. ज्या जोडप्यांक भुरगीं जायनात ती लेगीत हांगा नवस फारीक करपाक येतात अशें सांगतात. रुढी आनी परंपरे प्रमाण मंगळाराक ही जात्रा जाली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 